CELEX: 62008TN0474
Language: el
Date: 2008-10-31 00:00:00
Title: Υπόθεση T-474/08: Προσφυγή της 31 Οκτωβρίου 2008 — Umbach κατά Επιτροπής

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/37
            
         Προσφυγή της 31 Οκτωβρίου 2008 — Umbach κατά Επιτροπής
   (Υπόθεση T-474/08)
   (2009/C 32/73)
   Γλώσσα διαδικασίας: η γερμανική
   Διάδικοι
   
      Προσφεύγων: Dieter C. Umbach (εκπρόσωπος: ο δικηγόρος M. Stephani)
   
      Καθής: Επιτροπή των Ευρωπαϊκών Κοινοτήτων
   Αίτημα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της καθής της 2ας Σεπτεμβρίου 2008 υπ' αριθ. SG.E.3/MV/psi D(2008) 6991.
            
         Ισχυρισμοί και κύρια επιχειρήματα
   Ο προσφεύγων προσβάλλει την απόφαση της Επιτροπής να μην επιτρέψει στον προσφεύγοντα πλήρη και απεριόριστη πρόσβαση σε ορισμένα έγγραφα που αφορούν το πρόγραμμα TACIS και μια σύμβαση TACIS, στην οποία ο προσφεύγων ήταν συμβαλλόμενο μέρος. Ο προσφεύγων ισχυρίζεται ότι η πρόσβαση στα επίμαχα έγγραφα έχει αποφασιστική σημασία για την άμυνά του στο πλαίσιο της εκδίκασης της αγωγής που έχει ασκήσει η Επιτροπή κατ' αυτού κατόπιν της καταγγελίας της σύμβασης TACIS και με την οποία η Επιτροπή αξιώνει την επιστροφή του καταβληθέντος ήδη χρηματικού ποσού.
   Προς στήριξη της προσφυγής του ο προσφεύγων ισχυρίζεται καταρχάς ότι έχουν παραβιαστεί ορισμένες γενικές αρχές του κοινοτικού δικαίου, και συγκεκριμένα η αρχή της χρηστής διοίκησης και η αρχή της διεξαγωγής δίκαιης δίκης, καθόσον πρέπει να έχει τη δυνατότητα, ως άμεσα ενδιαφερόμενος, να έχει πλήρη και απρόσκοπτη πρόσβαση σε ορισμένα έγγραφα που είναι απαραίτητα για την άμυνά του και τη μεταγενέστερη άσκηση των αξιώσεών του κατά της Επιτροπής.
   Ο προσφεύγων ισχυρίζεται επιπλέον ότι η αξίωση πλήρους και απρόσκοπτης πρόσβασης στα διαδικαστικά έγγραφα προκύπτει επίσης από τον κανονισμό (ΕΚ) 1049/2001 (1), καθόσον ιδίως η Επιτροπή έκανε κακή χρήση της διακριτικής εξουσίας που της απονέμεται στο πλαίσιο των άρθρων 4 και 9 του κανονισμού.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).